**FINANCIJSKI REZULTATI ZA**

**PRVO POLUGODIŠTE 2014. GODINE**

Kontakt:

INA-Industrija nafte, d.d.

Sektor korporativnih komunikacija

Avenija Većeslava Holjevca 10, Zagreb

Služba za odnose s javnošću

E-mail: [PR@ina.hr](mailto:PR@ina.hr)

ili posjetite Press centar na [www.ina.hr](http://www.ina.hr)

**INA objavila financijske rezultate za prvo polugodište 2014. godine**

Ključna postignuća

* Neto dobit je porasla za 76% u odnosu na isto razdoblje 2013.
* Kapitalna ulaganja porasla su za čak 33% u odnosu na prvu polovicu 2013.
* Najveći dio ulaganja odnosi se na projekte Istraživanja i proizvodnje nafte i plina u Hrvatskoj; gotovo 440 milijuna kuna
* neto zaduženost pala za 18% dok je omjer duga i kapitala[[1]](#footnote-1) smanjen sa 25.8% na 24.3%
* INA je nastavila s trendom ublažavanja pada proizvodnje na postojećim domaćim poljima te je po prvi put u posljednjih deset godina zabilježeno povećanje proizvodnje s domaćih polja

**Zagreb, 30. srpnja 2014. – U prvom polugodištu 2014. INA Grupa ostvarila je EBITDA[[2]](#footnote-2) u iznosu od 1,47 milijardi kuna te neto dobit u iznosu od 372 milijuna kuna. Ukupni prihodi od prodaje iznosili su 11,76 milijardi kuna.**

Kompanija je nastavila s intenzivnim ulaganjima u prvih šest mjeseci koja su dosegla 665 milijuna kuna. Najveći dio ulaganja, baš kao i u 2013., odnosio se na Istraživanje i proizvodnju nafte i plina u Hrvatskoj u koje je uloženo gotovo 440 milijuna kuna.

INA je po prvi put u posljednjih deset godina zabilježila porast proizvodnje nafte iz domaćih postojećih polja te je zabilježen i ukupni porast proizvodnje ugljikovodika od 3%.

Daljnjim padom neto zaduženosti za 18% te smanjenjem omjera duga i kapitala, s 25,8% na 24,3% u odnosu na prvo polugodište 2013., dodatno je poboljšan financijski položaj Grupe.

Komentirajući rezultate za prvih šest mjeseci, predsjednik Uprave Ine, g. Zoltán Áldott rekao je *„Kontinuiranim i svjesnim naporima menadžmenta INA je ostvarila poboljšanu operativnu i neto dobit u prvom polugodištu 2014. godine, učinkovito ublažavajući negativne učinke i dalje vrlo teških tržišnih uvjeta i regulatornih promjena koje su imale snažan negativan utjecaj na poslovanje našeg segmenta Istraživanja i proizvodnje te na plinsko poslovanje.*

*Uspjeli smo dodatno ojačati svoj financijski položaj, istovremeno povećavajući kapitalna ulaganja za čak 33%, prvenstveno u segmentu Istraživanja i proizvodnje što se očituje u povećanju proizvodnje nafte iz postojećih domaćih polja i privremenom zaustavljanju pada proizvodnje, kao rezultat intenzivnog remontnog programa. Dodatni doprinos proizvodnji bit će vidljiv u narednom razdoblju s početkom proizvodnje na polju Izabela.*

*U segmentu Rafinerije i marketing ostvarili smo daljnja poboljšanja u strukturi prodaje i kontroli troškova, međutim, ovim naporima nije ublažen snažan negativan utjecaj niže prosječne rafinerijske marže i prodanih količina nastalih uslijed produbljivanja gospodarske krize na ključnim tržištima. U Trgovini na malo značajne aktivnosti modernizacije i napori usmjereni na podizanje razine usluge osigurali su solidne poslovne aktivnosti unatoč smanjivanja tržišta.“*

**Pregled operativnih rezultata**

* Neto prihodi od prodaje INA Grupe dosegnuli su 11,76 milijardi kuna
* EBITDA INA Grupe iznosila je 1,47 milijardi kuna
* Dobit iz osnovne djelatnosti iznosila je 534 milijuna kuna
* Neto dobit iznosila je 372 milijuna kuna
* Kapitalna ulaganja dosegla su 665 milijuna kuna, što predstavlja povećanje od 33% u odnosu na isto razdoblje prošle godine
* Omjer duga i kapitala smanjen je sa 25.8% na 24.3%, a operativni novčani tok iznosi 1,184 milijarde kuna, dok je neto zaduženost pala za 18%
* INA je po prvi put u posljednjih deset godina zabilježila povećanje proizvodnje sa starih domaćih polja
* Negativno rafinerijsko okruženje i niža prosječna rafinerijska marža za 22% imali su negativno posljedice na rafinerijsko poslovanje, baš kao i u 2013.
* Regulatorne promjene (povećanje naknada za eksploataciju s 5% na 10% i preuzimanje distribucije plina kućanstvima od strane HEP-a te prisilna prodaja Ininog plina iz skladišta Okoli) imali su izravne financijske posljedice za Inu
* Gubici Prirodnog plina dosegnuli su 497 milijuna kuna zbog regulirane cijene plina i utjecaja spomenute prisilne prodaje plina

**Kapitalna ulaganja**

(milijuna kuna)

**Istraživanje i proizvodnja** – U prvom polugodištu 2014. godine, EBITDA (bez jednokratnih stavki) iznosila je 2 milijarde kuna. Ulaganja su povećana za čak 34% dosežući 487 milijuna kuna.

* Povećana je proizvodnja sirove nafte za 2.6% u odnosu na prvo polugodište 2013.
  + INA je nastavila s trendom ublažavanja pada proizvodnje na postojećim domaćim poljima
  + Po prvi put u posljednjih deset godina zabilježeno je povećanje proizvodnje s domaćih polja
  + Povećanje proizvodnje na domaćim poljima rezultat je projekta 4P (4P – **p**ovećanje **p**roizvodnje na **p**ostojećim **p**oljima) kojim se nastoji povećati iscrpak s postojećih starih polja, kao i proizvodnje s nekoliko novih bušotina
  + Zabilježeno je ukupno povećanje proizvodnje ugljikovodika za 3%
* Rezultat poslovanja segmenta Istraživanje i proizvodnja niži je u odnosu na prethodnu godinu zbog smanjene proizvodnje ugljikovodika i niže cijene prirodnog plina za tarifne kupce (kućanstva) uslijed regulatornih promjena. Dodatno opterećenje za I&P predstavljalo je povećanje naknade za eksploataciju s 5% na 10%.
* Prisilna prodaja Ininog plina iz podzemnog skladišta Okoli i regulirana cijena plina nanijeli su financijsku štetu Prirodnom plinu u iznosu od 497 milijuna kuna

**Kapitalna ulaganja** segmenta Istraživanje i proizvodnja u prvom polugodištu 2014. iznosila su 487 milijuna kuna:

* + Gotovo 440 milijuna kuna uloženo je u domaće projekte
  + Ostatak je uložen u inozemne projekte (Egipat)
* U usporedbi s istim razdobljem prošle godine zabilježen je porast ulaganja za 34%
* Povećana ulaganja u Hrvatskoj većinom su rezultat trenutnih razradnih aktivnosti na polju Ika i intenziviranja aktivnosti u sklopu projekta EOR.

**Kapitalna ulaganja Istraživanja i proizvodnje**

(milijuna kuna)

**Rafinerije i marketing uključujući i Trgovinu na malo** – „Čisti“ CCS[[3]](#footnote-3) EBITDA segmenta iznosio je (405) milijuna kuna što je ispod razina od prošle godine. Gubitak iz osnovne djelatnosti bez jednokratnih stavki iznosi (856) milijuna kuna.

* Kapitalna ulaganja u SD R&M povećana su za 41 milijun kuna te iznose 158 milijuna kuna
* Poboljšana je struktura prodanih proizvoda: prodano je više motornih goriva, a manje lož ulja
* Segment je nastavio sa smanjenjem vlastite potrošnje energije zbog usmjerenosti menadžmenta na optimizirano poslovanje
* Ukupne prodajne količine SD Trgovina na malo dosegnule su 448kt
* Smanjena kupovna moć građana reflektirala se i na smanjene količine prodanih visokokvalitetnih goriva u korist regularnih goriva čija je cijena prihvatljivija
* Kapitalna ulaganja u SD Trgovina na malo iznosila su 36 milijuna kuna, od čega je veći dio uložen u nastavak modernizacije Inine maloprodajne mreže
  + od početka projekta modernizacije ukupno je uloženo više od 450 milijuna kuna te je modernizirano 190 postaja

**Kapitalna ulaganja Rafinerija i marketinga (uključujući Trgovinu na malo)**

(milijuna kuna)

S ciljem održavanja stabilne financijske pozicije nastavljeni su napori menadžmenta vezani uz smanjenje zaduženosti.

**Omjer duga i kapitala INA Grupe**

(%)

**Neto zaduženost**

**INA Grupe**

(milijuna kuna)

* Operativni novčani tok i dalje je snažan te iznosi 1,184 milijarde kuna
* Došlo je do daljnjeg smanjenja omjera duga i kapitala; sa 25.8% na 24.3%, a neto zaduženost pala je za 18%, čime je osiguran snažan financijski položaj i fleksibilnost za budući rast

1. omjer duga i kapitala - udio duga (bankarskih kredita i sl.) u kapitalu [↑](#footnote-ref-1)
2. EBITDA = EBIT +amortizacija + vrijednosno usklađenje + rezerviranja [↑](#footnote-ref-2)
3. *CCS (current cost of supplies) je rezultat prilagođen za promjene u cijeni ulaznih sirovina na način da se ti troškovi obračunavaju po jedinstvenoj cijeni na kraju izvještajnog razdoblja (bez obzira na promjene cijene tijekom razdoblja).* [↑](#footnote-ref-3)